CELEX: 62018TN0546
Language: et
Date: 2018-09-17 00:00:00
Title: Kohtuasi T-546/18: 17. septembril 2018 esitatud hagi – XM jt versus komisjon

5.11.2018   
            
            
               ET
            
            
               Euroopa Liidu Teataja
            
            
               C 399/53
            
         
      17. septembril 2018 esitatud hagi – XM jt versus komisjon
      (Kohtuasi T-546/18)
      (2018/C 399/68)
      Kohtumenetluse keel: prantsuse
      
         Pooled
      
      
         Hagejad: XM ja 26 teist hagejat (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada erinevatele hagejatele kahju tekitavad otsused, milleks on ametisse nimetava asutuse otsused jätta nende õppeaasta 2017/2018 koolituskulud hüvitamata ning mis esinevad iga hageja puhul erinevas vormis kas:
                  
                              —
                           
                           
                              üksikotsusena (täpsemalt e-kirjana), milles on konkreetselt hüvitamisest keeldutud;
                           
                        
                              —
                           
                           
                              nende Sysper’is märkega „processed“ ning mida hageja pidas rahuldamata jätmise otsuseks, kuna sellele järgnevas järgmise kuu (kõige varem 10. kuupäeva, kuna tegemist on töötasu teatiste edastamise kuupäevaga) töötasu teatises hüvitamist ei sisaldu või hüvitatud on ainult transpordikulud;
                           
                        
                              —
                           
                           
                              või ka antud taotluse täielikult menetlemata jätmises kui taotluse kaudselt rahuldamata jätmises neli kuud pärast selle esitamist;
                           
                        
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  —
               
               
                  Esimene väide, et on rikutud Euroopa Liidu ametnike personalieeskirjade VII lisa artikli 3 lõiget 1 ja ravikulude hüvitamise üldisi rakendussätteid ning kostja poolt tõlgenduse muutmisega on rikutud omandatud õigusi, õiguspärast ootust, õiguskindlust ja hea halduse põhimõtet.
               
            
                  —
               
               
                  Teine väide, et on rikutud lapse õigusi, õigust perekonnaelule ja õigust haridusele.
               
            
                  —
               
               
                  Kolmas väide, et on rikutud võrdsuse põhimõtet ja diskrimineerimiskeelu põhimõtet.
               
            
                  —
               
               
                  Neljas väide, et hagejate õigusi ei ole tõhusalt kaalutud ning vaidlustatud otsuses on rikutud proportsionaalsuse põhimõtet.